امة الاسلام (بالانجليزيه: Nation of Islam) بتعتبر فى الولايات المتحده الامريكيه واحده من المنظمات او المؤسسات او القوى الفاعله فى صفوف السود الامريكيين و يمكن تكون اكترهم نفوذ باللى بتملكه من تنظيم و اداره فاعله بين المسلمين السود, بتعتبر القوه الاكبر فى صفوف المسلمين السود, اتبنت بمفاهيم مختلفه تماما عن العقيده الاسلاميه, ارتكزت على العنصريه للرجل الاسود او تفوق العرق الاسود, اتاسست سنة 1930 على ايد راجل اسود اصله مجهول اسمه والاس فرد محمد ظهر فى ديترويت سنة 1929 و اختفى فجاه, و حمل لواء الحركه بعده راجل اسمه اليجا محمد و على ايديه اتاصلت عقيده المنظمه, و بيعبر عنها فى كتابه Blackman in America و اتعرضت المنظمه لعدة انشقاقات اهمها حدث خلال حياة الايجا و هوا خروج المتحدث الرئيسى باسم المنظمه مالكوم اكس منها و انكار عنصريتها و محاولة التوجه نحو الاسلام, و تاسيسه منظمه المسجد الاسلامى, و الانشقاق التانى لابن اليجا والاس او وارث الدين محمد اللى حول كل الحركه لاسم البلاليون بعد وفاة والده الايجا 1975 و تركه 75 مركز للمنظمه و اصول ضخمه ليها تقدر بملايين الدولارت.